
B6‑0450/2008
Euroopa Parlamendi resolutsioon Rahvusvaheliste Raamatupidamisstandardite Komitee Sihtasutuse kohta: põhikirja läbivaatamine – avalik vastutus ja Rahvusvaheliste Raamatupidamisstandardite Nõukogu (IASB) ülesehitus – muutmisettepanekud

Euroopa Parlament,
–
võttes arvesse majandus- ja rahandusministrite nõukogu järeldusi Rahvusvaheliste Raamatupidamisstandardite Nõukogu (IASB) juhtimise kohta
;

–
võttes arvesse Euroopa Parlamendi ja nõukogu määrust 1606/2002;

–
võttes arvesse komisjoni määruse eelnõud, millega muudetakse määrust (EÜ) nr 1725/2003 (millega võetakse vastu teatavad rahvusvahelised raamatupidamisstandardid vastavalt Euroopa Parlamendi ja nõukogu määrusele (EÜ) nr 1606/2002) rahvusvaheliste finantsaruandlusstandardite IFRS 8 osas, mis on seotud tegevussegmentide avalikustamisega;

–
võttes arvesse nõukogu 28. juuni 1999. aasta otsuse 1999/468/EÜ (millega kehtestatakse komisjoni rakendusvolituste kasutamise menetlused)
 artiklit 8;

–
võttes arvesse nõukogu 17. juuli 2006. aasta otsust 2006/512/EÜ, millega muudetakse otsust 1999/468/EÜ
;

–
võttes arvesse Euroopa Parlamendi resolutsiooni kolmandate riikide emitentide poolt kasutatavate raamatupidamisstandardite ja nende samaväärsuse kohta rahvusvaheliste finantsaruandlusstandarditega
, milles kehtestatakse tingimused, mille alusel kiitis EL heaks ELi poolt üle võetud rahvusvaheliste finantsaruandlusstandardite ja Ameerika Ühendriikide üldtunnustatud raamatupidamispõhimõtete vahelise lähendamis- ja samaväärseks muutmise protsessi;

–
võttes arvesse Euroopa Parlamendi resolutsiooni rahvusvaheliste finantsaruandlusstandardite (IFRS) ja Rahvusvaheliste Raamatupidamisstandardite Nõukogu (IASB) juhtimise kohta
;

–
võttes arvesse Euroopa Parlamendi resolutsiooni komisjoni määruse eelnõu kohta, millega muudetakse määrust (EÜ) nr 1725/2003 (millega võetakse vastu teatavad rahvusvahelised raamatupidamisstandardid vastavalt Euroopa Parlamendi ja nõukogu määrusele (EÜ) nr 1606/2002) rahvusvaheliste finantsaruandlusstandardite IFRS 8 osas, mis on seotud tegevussegmentide avalikustamisega;

–
võttes arvesse Rahvusvaheliste Raamatupidamisstandardite Komitee Sihtasutuse (IASCF) 21. juulil 2008. aastal avaldatud dokumenti „Põhikirja läbivaatamine – avalik vastutus ja Rahvusvaheliste Raamatupidamisstandardite Nõukogu (IASB) ülesehitus: muutmisettepanekud”;

–
võttes arvesse kodukorra artikli 108 lõiget 5,
A.
arvestades, et Euroopa Liit nõuab, et emitendid kohaldaksid oma konsolideeritud raamatupidamisaruannete koostamisel rahvusvahelisi raamatupidamisstandardeid,

1.
märgib, et IASCF on teinud ettepaneku järelevalverühma loomiseks; on arvamusel, et järelevalverühmal peaks olema õigus soovitada kandidaate usaldusisikuteks ning et järelevalverühm peaks olema vastutav usaldusisikute valimise heakskiitmise eest pärast kokkulepitud kandidaatide ülesseadmise protsessi;

2.
nõuab, et järelevalverühm kaasataks IASB tegevuskava kehtestamisse, et tagada läbipaistvus ja vastutus; tunnistab, et järgnevasse raamatupidamisstandardite kehtestamise protsessi ei tuleks liigselt sekkuda ning et see peaks toimuma kõikide sidusrühmadega, kaasa arvatud investoritega, ulatuslikult konsulteerides;

3.
väljendab oma kahtlusi seoses järelevalverühma loomise soovitavusega praeguses etapis, st enne IASB juhtimise läbivaatamise konsulteerimisprotsessi teise etapi algust ning selge ülevaateta loodavatest suhetest järelevalverühma ja IASCFi vahel viimase põhikirjas;

4.
on seisukohal, et järelevalverühm peaks kajastama maailma kõige olulisemate valuutapiirkondade tasakaalu, kultuurilist mitmekesisust ning nii arenenud kui ka tärkavate majanduskeskkondade ja rahvusvaheliste asutuste huvisid, kellel on aruandlusnõuded ametivõimude ees, ning etendama aktiivset rolli finantsaruandluse läbipaistvuse ning kapitaliturgude arengu ja tulemusliku toimimise edendamisel, samuti protsüklilisuse vältimisel ning finantsturgude stabiilsuse tagamisel ja süsteemse riski ennetamisel; märgib heakskiitvalt ettepanekut, et järelevalverühma peaks algusest peale kuuluma:

a)
Euroopa Komisjoni vastutav liige, 

b)
Rahvusvahelise Valuutafondi tegevdirektor, 

c)
Rahvusvahelise Väärtpaberijärelevalve Organisatsiooni (IOSCO) tärkavate turgude 
komitee esimees, 

d)
IOSCO tehnilise komitee esimees (või aseesimees või määratud väärtpaberikomitee esimees, kui ELi väärtpaberiturgu reguleeriva asutuse esimees, Jaapani Finantsteenuste Agentuuri liige või Ameerika Ühendriikide väärtpaberi- ja börsikomisjoni esimees on ühtlasi IOSCO tehnilise komitee esimees),  

e)
Jaapani Finantsteenuste Agentuuri esindaja,

f)
Ameerika Ühendriikide väärtpaberi- ja börsikomisjoni esimees ja 

g)
Maailmapanga president. 

5.
ei kiida heaks komisjoni ettepanekut rahvusvahelise raamatupidamise nõuanderühma loomise kohta, kuna seda ei ole arutatud ei Euroopa Parlamendi ega nõukoguga ning see muudaks kogu süsteemi läbipaistmatumaks ja keerukamaks; usub, et järelevalverühm tuleks kokku panna nii, et oleks kaasatud need asutused, mille komisjon esitas eespool mainitud rahvusvahelise raamatupidamise nõuanderühma liikmetena;

6.
on seisukohal, et ELi finantsturge reguleerivad asutused peaksid samuti olema järelevalverühmas esindatud; rõhutab, et ühtki organisatsiooni ei peaks järelevalverühmas esindama rohkem kui üks volitatud esindaja;

7.
rõhutab järelevalverühma keerulist institutsioonilist ülesehitust; toonitab, et järelevalverühmal peavad olema tulemuslikud koostöömehhanismid, et tagada selle toimivus ja selle peamiste kohustuste täitmine; nõuab sellega seoses kindlalt, et järelevalverühma liikmed peavad olema piisavalt pädevad, tagamaks selle, et neid oleks võimalik poliitiliselt vastutusele võtta;

8.
on mures asjaolu pärast, et mõned järelevalverühma kavandatud liikmed ei nõua kodumaistelt emitentidelt rahvusvaheliste finantsaruandlusstandardite kohaldamist; on arvamusel, et rühma liikmesus peaks jõustuma üksnes pärast kohustuse võtmist kehtestada rahvusvahelised finantsaruandlusstandardid kodumaiste standarditena; toonitab, et ühtki riiki ei peaks järelevalverühmas esindama rohkem kui üks volitatud esindaja;

9.
märgib, et IASCFi ettepanekus nähakse ette IASB laienemine neljateistkümnelt liikmelt kuueteistkümnele liikmele; peab laienemist kuueteistkümnele liikmele vastuvõetavaks, kuna see võib viia tasakaalustatuma IASBni, eelkõige juhul, kui IASCF ettepanekut muudetakse nii, et oleks tagatud maailma kõige olulisemate valuutapiirkondade samaväärne kohtlemine;

10.
nõuab vastastikuse mõistmise memorandumi sõlmimist kolme asutuse vahel, et määratleda tingimused õigusloojate osalemiseks järelevalverühma töös, kui see luuakse kõnealuses etapis;

11.
teeb presidendile ülesandeks edastada käesolev resolutsioon nõukogule, komisjonile, Euroopa Keskpangale ning Euroopa väärtpaberituru reguleerijate komiteele.

� Vastu võetud 8. juulil 2008.


� EÜT L 184, 17.7.1999, lk 23.


� ELT L 200, 22.7.2006, lk 11.


� Euroopa Parlamendi resolutsioon kolmandate riikide emitentide poolt kasutatavate raamatupidamisstandardite ja nende samaväärsuse kohta rahvusvaheliste finantsaruandlusstandarditega, nagu on märgitud prospektide direktiivi ja läbipaistvuse direktiivi rakendusmeetmete eelnõus (komisjoni määruse eelnõu, millega muudetakse määrust (EÜ) nr 809/2004 raamatupidamisstandardite osas, mille kohaselt koostatakse prospektides sisalduv ajalooline teave, ja komisjoni otsuse eelnõu rahvusvaheliselt tunnustatud raamatupidamisstandardite kohaselt ette valmistatud teabe kasutamise kohta kolmandate riikide väärtpaberiemitentide poolt) – P6_TA-PROV(2006)0436.


� P6_TA(2008)0183.





<PathFdR>RE\743713ET.doc</PathFdR>

PE<NoPE>413.307</NoPE><Version>v01-00</Version>
ET
ET
PE<NoPE>413.307</NoPE><Version>v01-00</Version>
2/4
<PathFdR>RE\743713ET.doc</PathFdR>
ET
<PathFdR>RE\743713ET.doc</PathFdR>
3/4
PE<NoPE>413.307</NoPE><Version>v01-00</Version>

ET

